
A különböző tojóházi tartásmódok hatása a tyúkok élőtömegének kiegyenlítettségére

Kutatásomban célul tűztem ki, különböző genoítpusú tojótyúkok három különböző tartásmódban történő összehasonlítását az élőtömegre vetítve. Céljaim közé tartozott a tartástechnológiák közti eltérésének vizsgálata, a három genotípus élőtömegbeli gyarapodásának mértéke, illetve az alternatív tartás, termelési hatékonyságát milyen megoldásokkal lehetne a feljavítani.
A kutatásomat a MATE Kaposvári Campusának Tan- és Kísérleti Üzemének Baromfi Teszttelepén végeztem a Bábolna Tetra Kft. által biztosított genotípusokkal: Tetra L Superb, Tetra-SL LL és Tetra Amber. N= 1254. Három különböző technológiába helyeztük el a genotípusokat: hagyományos ketrec, EU-konform berendezett ketrec, illetve alternatív fülke. Berendezett ketrec esetében, csoportlétszám= 10 tyúk/ketrec, mely tartalmazott ülőrudat és tojófészket. A hagyományos ketrec esetében, mely nem tartalmazott ülőrudat és tojófészket, csoportlétszám=6tyúk/ketrec. Alternatív fülkék tartalmaztak mélyalmos kaparóteret és rácspadlót, valamint tojófészkeket; csoportlétszám=53 tyúk/fülke. Az istállóban 15-18ºC, 16 órás megvilágítás, 30 lux volt. A célunk az volt, hogy a 19 hetes mérlegelést összevessük a 96 hetes mért tömegekkel, ebből megállapítva a tartástechnológiák befolyásoló hatását a genotípusok élőtömegének kiegyenlítettségére.
Az eredmények alapján szignifikáns különbséget találtam a tartásmódbeli és a 96. élethéti élőtömegbeli változásban és eloszlásban. Jelentős különbség az eltérő hibridek átólazáskori élőtömegében és annak eloszlásában csak a Tetra L Suberb esetében volt. Ez az eltérő genetikai hátterének tulajdonítható. A vizsgált genotípusok (kivéve a Tetra Amber), az alternatív tartásban érték el a legnagyobb mértékű élőtömegbeli változást. Ennek aránya a Tetra L Suberb esetében 40,2%, a Tetra SL LL- nél 37,7%. A Tetra Amber élőtömegbeli változása a berendezett ketrecben volt a legnagyobb. Arra következtethetünk, hogy a genotípus a berendezett ketrecben tudja a genetikai tulajdonságait a legjobban érvényesíteni. A hagyományos ketrecek mutatták a legkisebb élőtömegbeli változást. Összegezve, a Tetra Amber a legrosszabb teljesítményt a hagyományos ketreces technológiában nyújtotta. A berendezett ketrec és az alternatív technológia közt, szignifikáns eltérés nem tapasztalható. A legmagasabb élőtömeget a Tetra Amber produkálta. Legalacsonyabb élőtömegbeli szórással az SL LL rendelkezett. Leírható, hogy a másik két genotípusra nagyobb hatást gyakoroltak a technológiák a kiegyenlítettség tekintetében.



